als_Latn dik_Latn sag_Latn
-
41 | Agon IbrahimiShare:
Në mëngjesin e hershëm të datës 07.11.1992, në Fushë Kosovë, kur dielli po agonte në shenjë rezistence ndaj okupatorit, Agon Ibrahimi vendosi të lindte në shtëpi ashtu siç dikur bënin paraardhësit tanë iliro-pellazg (dhe jo në spitalet që asokohe monitoroheshin nga okupatori). Fëmijërinë e hershme ia kushtoi Nintendos. Një të tillë e mban edhe sot. Duke i parë sfidat me të cilat përballej Mario, kuptoi se në jetë duhej ta kërkonte rrugën më të lehtë, prandaj edhe e zgjodhi karrierën e politikanit.
Tre vitet e para të shkollës fillore i përfundoi në shkollën “Dardania” në Prishtinë, ndërsa të tjerat i vazhdoi në vendlindje në shkollën “Selmon Riza” në Fushë Kosovë. Pasi rridhte nga një familje ku Teorema e Pitagorës dhe Ligjet e Njutonit ishin lutjet të mëngjesit, pa dyshim që Agoni gjimnazin do ta vazhdonte në gjimnazin “Sami Frashëri” në Prishtinë, në drejtimin “Matematikë-Informatikë”.
Pas gjimnazit regjistroi Fakultetin e Inxhinierisë Elektrike Kompjuterike, drejtimi Inxhinieri Kompjuterike. Aty bëri një zbulim të madh për t’ia lehtësuar vetes studimet. Erdhi në përfundim se ligjëratat duhej të ndaheshin nga provimet – pra një vit ligjërata, një vit provime. Zbatimi i kësaj teorie e ka ngujuar në vitin e dytë.
Me 26 Nëntor 2013, ai e shpallë veten fitues shekullor i Voice of Albania në faqen e tij zyrtare: https://www.facebook.com/AgonIbrahimiOfficial
Agoni ishte aktivist i shquar i partisë që nga ditët e saja të para, mirëpo tani e pa nevojën për t’u angazhuar drejtpërdrejt në garë. Zgjodhi të garonte me numrin 41 sepse ky ishte numri mesatar i këmbës për djem dhe vajza.
Agoni premton se bashkimi kombëtar i Fushë Kosovës me Prishtinën është vetëm çështje kohe.
Premtime:
Citati: “Bashkimi kombëtar i Fushë Kosovës me Prishtinën është vetëm çështje kohe.”
komento përmes
unk epo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn